ธปท.หดการเติบโตปีนี้ลงเหลือ 2.7%
ธปท.หั่นการเติบโตปีนี้ลง 0.3% เหลือโตแค่ 2.7%เหตุส่งออกลดมากกว่าคาดติดลบ 5% ขณะที่การบริโภคในประเทศก็แผ่ว แต่ยังดีมาตรการกระตุ้นเศรษฐกิจช่วยหนุนได้บ้าง 0.1%
25 ก.ย. 2558

ธปท.หั่นการเติบโตปีนี้ลง 0.3% เหลือโตแค่ 2.7%เหตุส่งออกลดมากกว่าคาดติดลบ 5% ขณะที่การบริโภคในประเทศก็แผ่ว แต่ยังดีมาตรการกระตุ้นเศรษฐกิจช่วยหนุนได้บ้าง 0.1%
นายเมธี สุภาพงษ์ ผู้ช่วยผู้ว่าการ สายนโยบายการเงิน (ธปท.)ในฐานะเลขานุการคณะกรรมการนโยบายการเงิน(กนง.) เปิดเผยว่ากนง.ประเมินการเติบโตทางเศรษฐกิจ(จีดีพี)ของไทยปีนี้ลดลง 0.3%จากเดิมที่คาดว่าจะโตที่ 3% ลดลงเหลือ2.7%เนื่องจากภาคการส่งออกหดตัวมากกว่าคาดตามเศรษฐกิจคู่ค้าที่ได้รับผลกระทบจากราคาสินค้าโภคภัณฑ์ที่ต่ำลงทำให้คาดว่าส่งอกไทยปีนี้จะโตติดลบถึง 5% จากเดิมที่คาดว่าจะติดลบที่1.5%บวกกับการบริโภคภาคเอกชน หรือการใช้จ่ายในประเทศก็ขยายตัวต่ำลงและมีปัญหาภัยแล้งกระทบต่อรายได้และความเชื่อมั่นของครัวเรือนทำให้คนระมัดระวังการใช้จ่ายแถมยังมีตัวถ่วงจากหนี้ครัวเรือนที่อยู่ในระดับสูงด้วย
“เศรษฐกิจปีนี้มีปัจจัยลบมากแต่อย่างไรก็ดียังมีปัจจัยบวกจาการท่องเที่ยวที่ดีต่อเนื่องแม้ระยะสั้นจะได้รับผลกระทบจากเหตุราชประสงค์บ้างก็ตามขณะเดียวกันยังมีมาตรการการลงทุนรัฐและมาตรการกระตุ้นของภาครัฐเพิ่มเติมมาช่วยด้วยถึงผลดีจะไม่ออกในปีนี้มากนักโดยภาพรวมไม่ว่าผลจะออกปีนี้หรือปีหน้าก็จะส่งผลดีต่อจีดีพีประมาณ 0.1% "นายเมธีกล่าว